# Festivern

El Festivern és un festival musical que se celebra des de l'any 2004 de manera anual els darrers dies del mes de desembre, amb motiu de cap d'any. Aquest festival s'ha organitzat a diversos municipis del País Valencià, sempre de les comarques centrals i han actuat grups majoritàriament valencians i que canten en valencià.
La primera edició fou a Pedreguer (la Marina Alta) el cap d'any de 2004, i des d'aleshores s'ha organitzat a diverses localitats excepte el 2009 quan l'organització el va suspendre a causa de les dificultats per trobar un espai adient, i el 2020 i 2021 per la pandèmia del Covid-19. A Ontinyent (la Vall d'Albaida) se celebraren les edicions de 2005 i 2006, després vindrien Benifairó de la Valldigna (la Safor) el 2007, Alcoi (l'Alcoià) el 2008, Gandia (la Safor) el 2010 i Tavernes de la Valldigna (la Safor) el 2011, 2012, 2013, 2014, 2015, 2016, 2017, 2018, 2019, 2022, 2023 i 2024.
El 2020 i el 2021 no es va celebrar el festival degut a la pandèmia provocada per la Covid-19. En 2022 va tornar-hi de nou a Tavernes de la Valldigna amb la seua XVI edició.
Els objectius del Festivern són la promoció i la normalització de la música en valencià, la promoció de grups novells en aquesta llengua, la difusió de la música d'arrel i d'autor, i la presentació de noves tendències musicals, així com la integració del festival dins de l'entorn cultural i festiu de la localitat on se celebra cada any.
L'acceptació per part del públic ha anat creixent edició darrere edició consolidant el Festivern com un festival fixat al calendari de la música en valencià. Tant és així que a partir de la tercera edició (el 2006) amplià els dies de concert i el nombre de grups participants.
Al festivern hi han hagut diversos concerts destacables. A la XVII edició (2023-2024) el grup valencià Smoking Souls va realitzar l'últim concert de la gira "flors i finals", per fer una pausa temporal.
| Edició | Cap d'Any | Població | Comarca |
| I | 2004 - 2005 | Pedreguer | La Marina Alta |
| II | 2005 - 2006 | Ontinyent | La Vall d'Albaida |
| III | 2006 - 2007 | Ontinyent | La Vall d'Albaida |
| IV | 2007 - 2008 | Benifairó de la Valldigna | La Safor |
| V | 2008 - 2009 | Alcoi | L'Alcoià |
| - | 2009 - 2010 | - | - |
| VI | 2010 - 2011 | Gandia | La Safor |
| VII | 2011 - 2012 | Tavernes de la Valldigna | La Safor |
| VIII | 2012 - 2013 | Tavernes de la Valldigna | La Safor |
| IX | 2013 - 2014 | Tavernes de la Valldigna | La Safor |
| X | 2014 - 2015 | Tavernes de la Valldigna | La Safor |
| XI | 2015 - 2016 | Tavernes de la Valldigna | La Safor |
| XII | 2016 - 2017 | Tavernes de la Valldigna | La Safor |
| XIII | 2017 - 2018 | Tavernes de la Valldigna | La Safor |
| XIV | 2018 - 2019 | Tavernes de la Valldigna | La Safor |
| XV | 2019 - 2020 | Tavernes de la Valldigna | La Safor |
| - | 2020 - 2021 | - | - |
| - | 2021 - 2022 | - | - |
| XVI | 2022 - 2023 | Tavernes de la Valldigna | La Safor |
| XVII | 2023 - 2024 | Tavernes de la Valldigna | La Safor |

## Referències

* ↑ «Esta nochevieja nos quedamos sin Festivern» (en espanyol). PortalMusic.net, 16-12-2009. Arxivat de l'original el 8 de novembre 2010. [Consulta: 9 febrer 2012].
* ↑ El Festivern oferirà una alternativa per Cap d'Any a Gandia notícia a Levante-EMV del 19 de desembre de 2010
* ↑ Tavernes de la Valldigna acull el Festivern amb Obrint Pas i La Raíz notícia a Levante-EMV del 1 de desembre de 2011.
* ↑ «Tot a punt per a fer-la grossa al Festivern». Vilaweb, 20-12-2012. [Consulta: 7 febrer 2015].
* ↑ «El festivern acomiada l'any amb l'últim concert elèctric d'Obrint Pas». Vilaweb, 31-12-2013. [Consulta: 7 febrer 2015].
* ↑ El Festivern despide el año con La Gossa Sorda, Los Chikos del Maíz y Zoo notícia a La Vanguardia del 17 de desembre de 2014
* ↑ «Festivern 2015-2016 - Inzona» (en castellà). Inzona, 19-11-2015.
* ↑ Levante-EMV «Tavernes, antes y después del Festivern». .
* ↑ «Festivern 2017/2018: Ja es coneix el cartell complet | Tresdeu.com». Tresdeu.com.
* ↑ «Festivern 18-19, cartell definitiu! Auxili, Narco, Mafalda, ZOO... | Tresdeu.com». Tresdeu.com.
* ↑ «Cartell Festivern 2019-20 | FESTIVERN 19-20», 20-11-2013. Arxivat de l'original el 2020-01-02. [Consulta: 2 gener 2020].
* ↑ «Tavernes de la Valldigna acollirà el Festivern 2011-12». SaforGuia.com, 21-11-2011. Arxivat de l'original el 3 de març 2016. [Consulta: 9 febrer 2012].
* ↑ «Completat el cartell del Festivern 2006». Vilaweb, 29-11-2006. [Consulta: 11 febrer 2012].

## Enllaços externs

* Pàgina oficial Arxivat 2008-04-21 a Wayback Machine.
* Blog oficial